CELEX: 62016CN0492
Language: et
Date: 2016-09-14 00:00:00
Title: Kohtuasi C-492/16: Eelotsusetaotlus, mille on esitanud Fővárosi Törvényszék (Ungari) 14. septembril 2016 – Incyte Corporation versus Szellemi Tulajdon Nemzeti Hivatala

5.12.2016   
            
            
               ET
            
            
               Euroopa Liidu Teataja
            
            
               C 454/17
            
         
      Eelotsusetaotlus, mille on esitanud Fővárosi Törvényszék (Ungari) 14. septembril 2016 – Incyte Corporation versus Szellemi Tulajdon Nemzeti Hivatala
      (Kohtuasi C-492/16)
      (2016/C 454/30)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Kaebuse esitaja: Incyte Corporation
      
         Vastustaja: Szellemi Tulajdon Nemzeti Hivatala (Ungari riiklik intellektuaalomandi kaitse amet)
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 23. juuli 1996. aasta määruse (EÜ) nr 1610/96 taimekaitsevahendite täiendava kaitsesertifikaadi kasutuselevõtu kohta (1) artikli 17 lõiget 2 tuleb tõlgendada nii, et selle määruse või Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (2) kohases täiendava kaitse tunnistuse taotluses on „Euroopa Liidus esmase müügiloa väljaandmise kuupäev“ esitatud valesti, kui see kuupäev on kindlaks määratud vastuolus Euroopa Liidu Kohtu otsuses C-471/14 esitatud õigusnormi tõlgendusega, ja seetõttu tuleb parandada täiendava kaitse tunnistuse kehtivusaega ka siis, kui tunnistus on välja antud enne selle kohtuotsuse kuulutamist ja selle otsuse edasikaebamise tähtaeg on juba möödunud?
               
            
                  2.
               
               
                  Kas tunnistuse väljaandmiseks pädev liikmesriigi tööstusomandi kaitse amet peab omal algatusel parandama täiendava kaitse tunnistuse kehtivusaega, selleks et see oleks kooskõlas kohtuotsuses C-471/14 esitatud tõlgendusega?
               
            
         (1)  EÜT L 198.lk 30; ELT eriväljaanne 03/19, lk 335.
      
         (2)  ELT L 152, lk 1.